ELŐZETES HATÁSVIZSGÁLATI LAP
[bookmark: _Hlk67036911]a nevelési-oktatási intézményekben alkalmazandó étkezési térítési díjak és nyersanyagnorma megállapításáról szóló 6/2015. (II. 16.) önkormányzati rendelet módosításáról
A jogalkotásról szóló 2010. évi CXXX. törvény 17. § (1) bekezdése alapján a jogszabály elő-készítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen
•	társadalmi, gazdasági, költségvetési hatásait,
•	környezeti és egészségi következményeit,
•	adminisztratív terheket befolyásoló hatásait, valamint
•	a jogszabály megalkotásának szükségességét, a jogalkotás elmaradásának várható következményeit, és
•	a jogszabály alkalmazásához szükséges személyi, szervezeti, tárgyi és pénzügyi feltételeket.
A törvényi előírásnak megfelelően a nevelési-oktatási intézményekben alkalmazandó étkezési térítési díjak és nyersanyagnorma megállapításáról szóló 6/2015. (II. 16.) önkormányzati rendelet módosításáról szóló _____/2022. ( ... ) önkormányzati rendelet megalkotásának hatásait az alábbiakban foglaljuk össze.  
I. Társadalmi, gazdasági, költségvetési hatások
A rendelet kizárólag a Fővárosi Önkormányzat fenntartásában lévő óvodákban és a közigazgatási területén a saját tulajdonában álló ingatlanban működő, a köznevelési fenntartó által fenntartott nevelési-oktatási intézményben, illetve szakképző intézményben az étkeztetést igénybe vevőkre terjed ki, nem következik be a társadalom egészét érintő változás. 
II. Környezeti és egészségi következmények
A rendeletnek közvetlen környezeti és egészségi következménye nincsen.
III. Adminisztratív terhek alakulása
A rendelet módosításából adódóan újabb adminisztratív terhek nem keletkeznek a Fővárosi Önkormányzatnál. 
IV. A jogszabály megalkotásának szükségessége, a jogalkotás elmaradásának várható következménye
Figyelemmel arra, hogy a gyermekek védelméről és a gyámügyi igazgatásról szóló 1997. évi XXXI. törvény 21/A.§ (6) bekezdése szerinti feladatellátást biztosító járulékos költségek (élelmiszerárak, közüzemi díjak) emelkedtek, a feladatellátás zavartalansága érdekében emelni szükséges a nyersanyagnorma összegeit úgy, hogy a térítési díjak összegei nem emelkednek, valamint új kötelezetti körre nem kerülnek kiterjesztésre a veszélyhelyzettel összefüggő átmeneti szabályokról szóló 2021. évi XCIX. törvény 147. § (1) és (2) bekezdéseiben foglalt tiltásra tekintettel. Figyelemmel a Jat. 22.§ (1) bekezdés b) pontjára, illetve 22.§ (2) bekezdésére, a nemzeti köznevelésről szóló 2011. évi CXC. törvény és a szakképzésről szóló 2019. évi LXXX. törvény változásai következtében – a rendelet jogrendszerbe illeszkedésének követelményére tekintettel – a rendelet személyi hatálya alá tartozó intézménytípusok megnevezéseit módosítani szükséges.
V. A jogszabály alkalmazásához szükséges személyi, tárgyi és pénzügyi feltételek
A Főpolgármesteri Hivatalt érintő adminisztrációs feladatok személyi és tárgyi feltételei adottak, további feltételek biztosítása nem szükséges.

